Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9069

6. Leszállás és a légijármű állóhelyre gurulás. 2.1.1 Mindegyik térkép fajta biztosítsa a térkép rendeltetésének megfelelő tájékoztatást és kialakítása vegye figyelembe az optimális használatot elősegítő emberi tényező szempontokat. Megjegyzés. - Az Emberi Tényező szempontok alkalmazásáról szóló útmutató az Emberi Tényező Kiképzési Kézikönyvben (Human Factors Training Manual) (Doc 9683) található. 2.1.2 Mindegyik térkép fajta hordozza a repülési szakasznak megfelelő információkat a légijármű biztonságos és akadályoztatás mentes üzemelésének biztosítása érdekében. 2.1.3 Az információk pontosan, torzítás mentesen és zsúfoltság mentesen legyenek feltüntetve, továbbá a szokványos üzemeltetési körülmények között téveszthetetlenek és értelmezhetők legyenek. 2.1.4 Az alkalmazott színek, vagy szín árnyalatok és betű méretek a pilóta számára a természetes és mesterséges megvilágítás változó körülményei között tegyék lehetővé a térkép könnyű olvashatóságát és értelmezhetőségét. 2.1.5 A tájékoztatás közlése olyan formában történjen, amely a pilóta részéről történő megértésüket az üzemeltetési körülményekkel és a munkateherrel egyeztethető ésszerű időn belül lehetővé teszi. 2.1.6 Az egyes térkép fajtákon biztosított tájékoztatás megjelenési formája az egyik térképről a repülés szakaszának megfelelő másik térképre történő probléma mentes átállást biztosítson. 2.1.7 Ajánlás. - A térképek földrajzi Északra legyenek tájolva. 2.1.8 Ajánlás. - A térképlapok alapmérete 210 × 148 mm (8,27 × 5,82 hüvelyk) (A5) legyen. 2.2 Térkép címek 2007/70/II. szám Az ebben az Annexben közzétett előírásoknak megfelelően készített és a vonatkozó fejezet bevezető rész megjegyzésében említett rendeltetési cél kielégítésére szánt térkép, vagy térképsorozat címfelirata egyezzen meg a vonatkozó fejezet címsorának az e kiadványban tartalmazott bármely szabvány alkalmazása által megkívánt módosított formájával, de a címfelirat az 'ICAO' jelzést csak abban az esetben tartalmazza, ha a térkép megfelel eme 2. Fejezetben előírt minden szabványnak és az adott térképre előírt minden külön rendelkezésnek. 2.3 Egyéb információk 2.3.1 Kivéve, ha az adott térképre más előírás vonatkozik, a széljegyzeteket az 1. Függelékben közöltek szerint kell elrendezni. 2.3.2 Kivéve, ha az adott térképre más előírás vonatkozik, a következő tájékoztatást minden térkép előlapján fel kell tüntetni: 1) A térképsorozat megnevezése vagy címe; Megjegyzés. - A cím rövidíthető 2) A szelvény neve és azonosítója; 3) Mindegyik lapszélen a csatlakozó térképszelvény jelzése (ha van csatlakozó szelvény). 2.3.3 Az alkalmazott jelek és rövidítések magyarázatát biztosítani kell. A jelmagyarázat, vagy a térkép előlapján, vagy hátoldalán szerepeljen kivéve, ha ez terjedelmi okok miatt megoldhatatlan, ilyen esetekben a jelmagyarázat külön is közölhető. 2.3.4 A térképet készítő ügynökség nevét és pontos címét a térkép szélén fel kell tüntetni, kivéve, ha a térkép valamely légiforgalmi kiadvány részeként jelentetik meg, amikor is ez a tájékoztatás a kiadvány elején is elhelyezhető 2.4 Térkép jelek Az alkalmazott térképjelek egyezzenek a 2. Függelék - ICAO Térképjelek alatt szereplő jelekkel, kivéve, ha a légiforgalmi térképen, a polgári repülés számára fontossággal bíró olyan terep jellegzetességet, vagy részleteket akarnak ábrázolni, amelyre jelenleg nincs megfelelő ICAO jelölés. Ilyen esetben a célra bármely megfelelő jelölés használható, feltéve, hogy az már meglévő másik ICAO jelöléssel összetévesztést nem idéz elő, illetve a térkép értelmezhetőségét nem csökkenti. Megjegyzés. - A jelölések mérete és kiemelése, valamint a vonalak vastagsága és térközeik nagysága a térkép léptékének és funkciójának megfelelően változtatható, de kellő figyelmet kell fordítani az általuk hordozott információ fontosságára. 2.5 Mértékegységek 2.5.1 A távolságokat geodéziai távolságokból kell származtatni. 2.5.2 A távolságokat, vagy kilométerben, vagy tengeri mérföldben vagy, mindkettőben kifejezve kell feltüntetni, feltéve, hogy a mértékegységek megkülönböztetése egyértelmű. 2.5.3 A tengerszint, terepszint feletti magasságokat, vagy méterben, vagy lábban, vagy mindkettőben kifejezve kell feltüntetni, feltéve, hogy a mértékegységek megkülönböztetése egyértelmű. 2007/70/II. szám 2.5.4 A repülőtereken belüli távolságok, illetve a rövidebb távolságok hosszméreteit méterben kell kifejezni. 2.5.5 A távolságok, tengerszint feletti magasságok, tengerszintre vonatkoztatott magasságok és a terep feletti magasságok, illetve a méretek kifejezésére használt mértékegységek nagyságrendje (felbontása) egyezzen az illető térképhez előírtakkal. 2.5.6 A távolságok, tengerszint feletti magasságok, tengerszintre vonatkoztatott magasságok és a terep feletti magasságok, illetve a méretek kifejezésére használt mértékegységeket a térkép előlapján szembetűnően kell feltüntetni. 2.5.7 Távolságot, tengerszint feletti magasságot, tengerszintre vonatkoztatott magasságot feltüntető minden térképen (kilométer/tengeri mérföld, méter/láb) átszámító mérővonalat kell biztosítani. Az átszámító mérővonalat minden térkép esetében az előlapon kell elhelyezni. 2.6 Méretarány és vetület 2.6.1 A nagyobb kiterjedésű területeket ábrázoló térképek esetében a vetület megnevezését, alapvető adatait és a méretarányát fel kell tüntetni. 2.6.2 A kisebb területeket ábrázoló térképek esetében csak egy hossz-mérővonalat kell feltüntetni. 2.7 A légiforgalmi információk érvényességi dátuma A légiforgalmi információ érvényességi dátumát minden térkép előlapján egyértelműen fel kell tüntetni. 2.8 A földrajzi nevek helyesírása 2.8.1 Minden írott szövegben a latin ABC írásjeleit kell alkalmazni. 2.8.2 A latin ABC írásjel változatait hivatalosan használó országokban lévő helyneveket és földrajzi jellegzetességek neveit hivatalos betűzésük szerint kell elfogadni, beleértve a vonatkozó ABC-ben használt ékezeteket és hangsúlyjeleket is. 2.8.3 Ha valamely adott térképen az olyan földrajzi fogalmakat, mint például "fok", "pont", "öböl", "folyó" rövidített formában közlik, azt a szót - mindegyik fajta legfontosabb példájára - a kiadó ügynökség által használt nyelven teljes egészében ki kell írni. Magán a térképen, rövidítéseknél kipontozás írásjel nem használható. 2.8.4 Ajánlás. - Olyan területeken, ahol latin betűs átiratú neveket hivatalosan nem alkottak, vagy nem fogadtak el, valamint a szerződő államok területén kívüli területeken, a neveket a nem-latin formáról a térkép készítő ügynökség által általában használt módszer szerint kell átírni. 2.9 Rövidítések 2.9.1 A légiforgalmi térképeken minden esetben rövidítést kell alkalmazni, ha az megfelelő. 2.9.2 Ajánlás. - Ahol alkalmazható, a rövidítéseket a Légi-navigációs Szolgálatok Eljárásai - ICAO Rövidítések és Kódok (Doc 8400)-ból kell kiválasztani. 2007/70/II. szám 2.10 Politikai határok 2.10.1 A nemzetközi határokat fel kell tüntetni, de a határvonalak megszakíthatók, ha az a térkép használhatósága szempontjából sokkal fontosabb adatot takarna el. 2.10.2 Ha egynél több állam területe szerepel a térképen, akkor az országokat azonosító neveket fel kell tüntetni. Megjegyzés. - Függőségi terület esetében a felségjoggal bíró állam neve zárójelben feltüntethető 2.11 Színek Ajánlás. - A térképen alkalmazott színek feleljenek meg a 3. Függelék - Szín kódok -ban szereplőknek. 2.12 Domborzat 2.12.1 A domborzat, ha ábrázolt, a felhasználó alábbi igényeit kielégítő módon kell feltüntetni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes